ಅಕ್ಕ ಚಿಕ್ಕ (ಗೊಬ್ಬು)

ಅಕ್ಕ ಚಿಕ್ಕ ಗೊಬ್ಬು ಇಲ್ಲ್‌ದ ತುಳುನಾಡ್‌ಡ್ ಉಲಯಿ ಗೊಬ್ಬುನ ಗೊಬ್ಬು. ಮರಿಯಲದ ಪೊರ್ತುಡು ಜೋಕುಲು ಪಿದಯಿ ಗೊಬ್ಬೆರೆ ಆವಂದಿನಪಗ ಇಲ್ಲ್‌ದ ಉಲಯಿ ಈ ಗೊಬ್ಬುನು ಗೊಬ್ಬುವೆರ್. ಉಂದೊಂಜಿ ಜನಪದ ಗೊಬ್ಬು. ಬರ್ಸ ಚೂರು ಕಮ್ಮಿ ಆನಗ ಪಿದಯಿ ಪೋದುಲ ಗೊಬ್ಬೊಳಿ.

 ಗೊಬ್ಬುಡಿಪ್ಪುನ ಪಾತ್ರೊಲು 
  ಗೊಬ್ಬುಗು  ೨ - ೮ ಜೋಕುಲು ಬೋಡು

 ಗೊಬ್ಬುನ ರೀತಿ 
ಹಳ್ಳಿದ ಜೋಕುಲು ಗೊಬ್ಬುನಂಚಿನ ಜನಪದ ಗೊಬ್ಬು ಅಕ್ಕ ಚಿಕ್ಕ. ಈ ಗೊಬ್ಬುನು ಇಲ್ಲ್ದ ಉಲಯಿಡ್ ಗೊಬ್ಬುನಂಚಿನ ಗೊಬ್ಬು. ಈ ಗೊಬ್ಬುಗು ರಡ್ಡ್ ಜನರ್ದ್ ೮ಜನ ಉಪ್ಪೊಲಿ. ಐರ್ದ್ ಜಾಸ್ತಿ ಜನ ಗೊಬ್ಬು ನ್ಡ ಕಷ್ಟ ಆಪುಂಡು. ಈ ಗೊಬ್ಬುಡು 'ಅಕ್ಕ ಚಿಕ್ಕ 'ಪಂದ್ ಪನ್ಪುನ ಪದ್ಯ ಉಂಡು. ಅಂಚಾದ್ ಈ ಗೊಬ್ಬುಗು ಅಕ್ಕ ಚಿಕ್ಕ ಪುದರ್ ಬೈದ್ಂಡ್. ಜೋಕುಲು ಮಲ್ಲಕುಲು ಮಾತಾ ಗೊಬ್ಬು ನಂಚಿನ ಗೊಬ್ಬು. ಈ ಗೊಬ್ಬುನು ಕೈಟ್ ಗೊಬ್ಬುನಂಚಿನ ಗೊಬ್ಬು. ಗೊಬ್ಬುನಕ್ಲ್ ರೌಂಡ್ ಆದ್ ಕುಲ್ಲುದು ಗೊಬ್ಬುವೆರ್. ಐಟ್ ಒರಿ ಪದ್ಯ ಪನ್ಪುನಾಯೆ ಬಾಕಿದಕುಲು ರಡ್ಡ್ ಕೈಲಾ ಕಂಕಣೆ ದೀವೊಡು, ಪದ್ಯ ಪನ್ಪುನಾಯೆ ಒಂಜಿ ಎಡತ ಕೈನ್ ಮಾತ್ರ ದೀಯೆರೆ.
ಬುಕ್ಕೊ ಆಯೆ ಬಲತ ಕೈತ ಬಿರೆಲ್ಡ್ ಮಾತೆರ್ನಲ ಕೈಕ್ ಮುಟ್ಟೊಂದು ಪದ್ಯ ಪನೊಂದು ಪೋವೊಡು. ಪದ್ಯ 'ಅಕ್ಕ ಚಿಕ್ಕ ಪರಂಗಿ -ಪಾಲ್ - ಲಾಟ್ - ಮೂಟ್ -ಚಲ್ 'ಉಂದು ಪದ್ಯ. ಕಡೆಕ್ಕ್ 'ಚಲ್ ' ಪನ್ನಗ ಏರ್ನ ಕೈನ್ ಮುಟ್ಟುವೆ ಆಯೆ ಕೈನ್ ಮೇಲಂಕಾಣೆ ದೀವೊಡು, ಕುಡೋರ ಚಲ್ ಪನ್ನಗ ಅವ್ವೆ ಕೈ ತಿಕ್ಕುಂಡ ಕೈತ ಬಿರೆಲ್ ತುಚ್ಚಿದ್ ಪಿರವು ಕೊನೊವೊಡು. ಕಡೆಕ್ ಏರ್ನ ಕೈ ಒರಿಪುಂಡು ಆಯೆ ಗೆಂದುವೆ.

 ಬೇತೆ ಬಾಸೆಡ್ ಗೊಬ್ಬುದ ಪುದರ್ 
 ಅಕ್ಕ ಚಿಕ್ಕ ಆಟ (ಕನ್ನಡಡ್)

 ಉಲ್ಲೇಕೊಲು 

ವರ್ಗೊ:ಗೊಬ್ಬುಲು
ವರ್ಗೊ:ತುಳುನಾಡ್ದ ಗೊಬ್ಬುಲು